OpenLLM-France/wikimedia huggingface dataset:
# Lamprologus speciosus

Lamprologus speciosus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 5 cm de longitud total.

## Distribució geogràfica

Es troba a Àfrica: és una espècie de peix endèmica del sud-oest del llac Tanganyika (República Democràtica del Congo).

## Referències

* 1 2 «Lamprologus speciosus» (en anglès). FishBase. Froese, Rainer; Pauly, Daniel (editors).
* ↑ Baensch, H.A. i R. Riehl, 1995. Aquarien Atlas. Band 4. Mergus Verlag GmbH, Verlag für Natur- und Heimtierkunde, Melle, Alemanya.

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Maréchal, C. i M. Poll, 1991. Lamprologus. p. 218-225. A J. Daget, J.-P. Gosse, G.G. Teugels i D.F.E. Thys van den Audenaerde (editors) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Lesaka

Lesaka (oficialment en basc, en castellà Lesaca) és un municipi de Navarra, a la comarca de Bortziri, dins la merindad de Pamplona.

## Topònim

Sobre el nom del poble, aquest és d'origen desconegut. Ningú sap amb certesa què significa o quin origen té. El basc-francès Jean-Baptiste Orpustan, professor de literatura basca i expert en toponímia, opinava que Lesaka era una versió llatinitzada del topònim Latsaga, que significa lloc del rierol; definició que d'altra banda s'ajusta bé a la descripció de Lesaka, on el rierol Onin divideix de forma cridanera el poble en dues parts. Per a Julio Caro Baroja Lesaka era un topònim molt antic que havia de posar-se en relació amb altres topònims acabats en el sufix -aka com les localitats biscaïnes de Mundaka o Meñaka o l'aragonesa Jaca. Julio Caro Baroja pensava que aquests estaven relacionats amb un estat més antic del sufix basc -aga, que indica lloc; i sospitava que tenia un origen cèltic.

## Eleccions municipals 2007

Tres partits van presentar candidatura a aquest municipi; EAJ-PNB, EA, i una agrupació independent del municipi. Aquests van ser els resultats:
* Eusko Alderdi Jeltzalea - Partit Nacionalista Basc: 658 vots (5 escons).
* Onin Udal Taldea: 451 (4 escons).
* Eusko Alkartasuna: 261 (2 escons); malgrat ser la tercera força, va obtenir l'ajuntament.

## Persones il·lustres

* Xabier Silveira (Bertsolari)
* Tasio Erkizia, professor i polític.
* Elías Garralda, pintor paisatgista.

## Anècdotes

El gener de 2007 es va trobar a Lesaka un zulo de l'organització terrorista ETA

## Referències

* ↑ Notícia a El País

## Enllaços externs

* Ajuntament de Lesaka
# Le Grand-Quevilly

Le Grand-Quevilly és un municipi francès, situat al departament del Sena Marítim i a la regió de Normandia. L'any 1999 tenia 26.679 habitants.
# Lepidurus

Lepidurus és el més gran dels dos gèneres de Notostraca. Conté les següents espècies
* Lepidurus apus (Linnaeus, 1758)
* Lepidurus arcticus (Pallas, 1793)
* Lepidurus batesoni Longhurst, 1955
* Lepidurus bilobatus Packard, 1883
* Lepidurus couesii Packard, 1875
* Lepidurus cryptus D. C. Rogers, 2001
* Lepidurus lemmoni Holmes, 1894
* Lepidurus lynchi Linder, 1952
* Lepidurus mongolicus Vekhoff, 1992
* Lepidurus packardi Simon, 1886

## Referències

* ↑ Chip Hannum & Stuart Halliday. «Species descriptions». MyTriops. [Consulta: 14 octubre 2011].

## Enllaços externs

* EOL 43627 Lepidurus
# Lesnoi (Khabàrovsk)

* Per a altres significats, vegeu «Lesnoi».
Lesnoi (en rus: Лесной) és un poble (un possiólok) del krai de Khabàrovsk, a Rússia, que el 2012 tenia 317 habitants.

## Referències

* ↑ Оценка численности постоянного населения Хабаровского края на начало 2011 года по муниципальным образованиям Arxivat 2012-04-26 a Wayback Machine.
# Legnava

Legnava és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1427.
# Legnago

Legnago és un municipi italià, situat a la regió del Vèneto i a la província de Verona. L'any 2004 tenia 25.181 habitants.
Legnano limita amb els municipis de Angiari, Bergantino, Bonavigo, Boschi Sant'Anna, Castelnovo Bariano, Cerea, Minerbe, Terrazzo i Villa Bartolomea.

## Fills il·lustres

* Antonio Salieri
# Llac Nyos

El llac Nyos és un llac volcànic de la província del Nord-oest al Camerun. És un llac profund situat alt al flanc d'un volcà inactiu a la plana volcànica d'Oku, al llarg de la serra del Camerun. Una presa natural de roca volcànica manté l'aigua dins el llac.
Hi ha una bossa de magma sota el llac que allibera diòxid de carboni (CO₂) a l'aigua. El llac Nyos és un dels tres únics llacs coneguts que estan saturats de diòxid de carboni d'aquesta manera; els altres són el llac Monoun, també al Camerun, i el llac Kivu de Ruanda. El 21 d'agost del 1986, possiblement a causa d'una esllavissada, el llac va alliberar sobtadament un gran núvol de CO₂ que asfixià 1.700 persones i 3.500 caps de ramat en poblats propers. Tot i que no era un fet sense precedents, va ser la primera asfíxia a gran escala causada per un esdeveniment natural que es coneix. Per evitar que es repetís, el 2001 s'hi instal·là un tub desgassejador, però en calen més perquè el llac sigui segur.

## Referències

* ↑ «Trying to Tame the Roar of Deadly Lakes» (en anglès). The New York Times, 27-02-2001.
* ↑ Tuttle, Michele L.; et alii. The 21 August 1986 Lake Nyos Gas Disaster, Cameroon (en anglès). Department of Interior - Govern dels Estats Units, 1987.
* ↑ Kling, G. W.; Evans, W. C.; Tanyileke, G.; Kusakabe, M.; Ohba, T. «From The Cover: Degassing Lakes Nyos and Monoun: Defusing certain disaster» (en anglès). Proceedings of the National Academy of Sciences, 102, 40, 04-10-2005, pàg. 14185–14190. DOI: 10.1073/pnas.0502274102. ISSN: 0027-8424. PMC: PMC1242283. PMID: 16186504.
# Leporinus ecuadorensis

Leporinus ecuadorensis és una espècie de peix de la família dels anostòmids i de l'ordre dels caraciformes present a zones de clima tropical d'Amèrica del Sud a la conca del riu Barranca Alta a l'Equador. Els mascles poden assolir 25 cm de llargària total.

## Referències

* ↑ Spix J. B. von & Agassiz L. 1829-1831. Selecta genera et species piscium quos in itinere per Brasiliam annos MDCCCXVII-MDCCCXX jussu et auspiciis Maximiliani Josephi I.... colleget et pingendso curavit Dr J. B. de Spix.... Monachii. Selecta Piscium Brasiliam. Part 1: i-xvi + i-ii + 1-82, Pls. 1-48.
* ↑ BioLib (anglès)
* ↑ «Leporinus ecuadorensis». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)
# Llacs d'Avigliana

Els llacs d'Avigliana són dos petits llacs d'origen glacial, que es van crear per l'acumulació d'aigua en els espais entre diferents venes terminals concèntriques de la glacera de la vall de Susa (Segusino), després de l'edat de gel, produïts en la seva retirada cap a la muntanya. Separat per un estret istme, es troben a la ciutat d'Avigliana (Torí), i d'acord amb la seva superfície s'anomenen el Lago Grande i el Lago Piccolo.

## El llac Gran

El més gran, anomenat en italià Lago Grande o també Lago della Madonna, té una extensió de 91,4 hectàrees, una profunditat màxima de 28 metres i es troba a 352 msnm. Per la banda nord-oest del llac sorgeix el canal de la Naviglia, un emissari que travessa la torbera de la Palude dei Mareschi, una zona d'aiguamolls que hi ha entre els municipis d'Avigliana i Sant'Ambrogio di Torino per anar a parar al riu Dora Riparia. A la zona avui pantanosa dels Mareschi, després de la retirada de la glacera Segusino, probablement hi va haver un tercer llac, però la seva existència va ser de curta durada, després devia quedar cobert en gran part pels detritus que van lliscar procedents dels turons circumdants.
Situat una mica al nord del llac Piccolo, a les seves ribes s'hi desenvolupen diverses activitats humanes i, recentment se l'ha inclòs en els llacs aptes per al bany. Al llarg de la riba nord s'ha construït una passarel·la flotant.
A prop de la riba del llac hi ha el santuari de la Mare de Déu dels llacs, construït el 1622.

## El llac Petit

Aquest llac, anomenat pels italians Lago Piccolo o també Lago di Trana i en el passat lago di San Bartolomeo (pel nom de la població que es troba a la riba meridional), té una extensió de 61,09 hectàrees, una profunditat màxima de 12 metres i està en un punt una mica més alt que el seu veí, el lago Grande a 356 msnm. Rep molts afluents procedents dels turons boscosos de la rodalia, el més important dels quals és el Freddo. El llac Petit desguassa en el llac Gran per mitjà d'un canal que talla passant pel mig de l'istme.
A diferència del llac Gran, conserva força bé les seves característiques naturals i és considerat un oasi de natura enmig d'un entorn humà, A tocant de les seves ribes hi ha prats, un bosc i canyissars. No està permès el seu ús per al bany.

## El parc natural

El 1980 la zona pantanosa al voltant d'aquests llacs es va classificar com a parc natural. En aquest lloc habiten nombroses espècies d'ocells entre els quals els més coneguts són: el bernat pescaire, l'ànec collverd, la fotja, el cabussó emplomallat i la polla d'aigua.

## Referències

* ↑ «Activitats subaquàtiques». Arxivat de l'original el 2016-03-03. [Consulta: 2 juny 2015].
* ↑ Activitat pesquera
* ↑ Sara Minelli, Weekend al Parco Naturale dei Lagh d'Avigliana
* ↑ Diversos Autors. "Arte cristiana", volum 95, 2007, p. 132.
* ↑ Fulvio Fusco, 2014, p. 63.

## Bibliografia

* Fulvio Fusco. Vacanze sui laghi italiani, 2014.
* Remo Tabasso. Atlante delle foglie del Parco naturale dei Laghi di Avigliana, 2003.
# Les Billaux

Les Billaux és un municipi francès, situat al departament de la Gironda i a la regió de la Nova Aquitània. És un dels municipis situats al País Gavai o Petita Gavacheria, que tot i trobar-se geogràficament a Occitània és de parla d'oïl (saintongesa)

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 441 | 582 | 721 | 707 | 809 | 816 | 987 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Michel Millaire | |

## Referències

* ↑ Toponímia occitana
# Llorenç Clar Salvà

Llorenç Clar Salvà (segle xx, Llucmajor, Mallorca) fou un polític mallorquí de la Falange Española i batle de Llucmajor entre 1954 i 1959, durant la dictadura franquista.
Llorenç Clar, nascut a Llucmajor a principis del segle XX i de professió pagès, fou un dels fundadors de la secció local de la Falange Española a Llucmajor el 1934 i en fou nomenat el primer cap. Fou substituït l'abril de 1935 per Antoni Cirerol. Durant el març de 1936 cedí les seves terres de la seva possessió Vallgornera Vell, perquè les milícies falangistes realitzassin les primeres pràctiques de tir a Mallorca. El 14 d'abril de 1936 fou detingut a Llucmajor, juntament amb altres falangistes, a causa dels enfrontaments amb simpatitzants i afiliats del Front Popular. Fou alliberat per milicians falangistes del castell de Sant Carles, on es trobava empresonat, juntament amb el seu cap Alfonso de Zayas, el mateix dia del cop d'estat del 18 de juliol de 1936, que inicià la Guerra Civil.
El 19 de juliol de 1936 el nou governador civil, Luis García Ruiz, nomenà una junta gestora a l'ajuntament de Llucmajor, de la qual n'era batle Miquel Munar Calafat i 3r tinent de batle Llorenç Clar. El 29 d'octubre, el governador civil Mateu Torres nomenà batle Antoni Garcias Garau i Llorenç Clar passà a ser 1r tinent batle. El 1940, essent 1r tinent batle, fou batle accidental després de la dimissió de Joan Roig Garcies i fins al nomenament de Jaume Morey Pol. El 1954 fou nomenat batle de Llucmajor, càrrec que ocupà fins al 1959.

## Referències

* ↑ Marqués de Zayas. Historia de la Vieja Guardia de Baleares (en castellà), 1955.
* 1 2 Vidal Nicolau, Antoni. La Guerra Civil a Llucmajor. La demolició del projecte de convertir en cel la Terra. Palma: illa, 2019. ISBN 978-84-947890-5-2.
* ↑ Martín Mascaró, Miquel. «La Guerra Civil a Llucmajor». A: Actes de les I Jornades d'Estudis Locals de Llucmajor. Llucmajor: Ajuntament de Llucmajor, 2018, p. 261. Arxivat 2021-06-26 a Wayback Machine.
# Lloyd Ruby

Lloyd Ruby és un pilot estatunidenc de curses automobilístiques nascut el 12 de gener del 1928 a Wichita Falls, Texas.
Ruby va córrer a la Champ Car a les temporades 1958-1977 incloent-hi la cursa de les 500 milles d'Indianapolis dels anys 1960-1977.

## Resultats a la Indy 500

| Any | Cotxe | Sortida | Vel. mitja | Ranking | Final | Voltes | V. líder | Retirat |
| 1960 | 98 | 12 | 144.208 | 15 | 7 | 200 | 0 | Va acabar |
| 1961 | 5 | 25 | 146.909 | 2 | 8 | 200 | 0 | Va acabar |
| 1962 | 12 | 24 | 146.520 | 24 | 8 | 200 | 0 | Va acabar |
| 1963 | 65 | 19 | 149.123 | 15 | 13 | 200 | 0 | Va acabar |
| 1964 | 18 | 7 | 153.932 | 8 | 3 | 200 | 0 | Va acabar |
| 1965 | 7 | 9 | 157.246 | 9 | 11 | 184 | 0 | Motor |
| 1966 | 14 | 5 | 162.433 | 5 | 11 | 166 | 68 | Motor |
| 1967 | 25 | 7 | 165.229 | 8 | 33 | 3 | 0 | Valvules |
| 1968 | 25 | 5 | 167.613 | 5 | 5 | 200 | 42 | Va acabar |
| 1969 | 4 | 20 | 166.428 | 20 | 20 | 105 | 11 | Tanc del combustible |
| 1970 | 25 | 25 | 168.895 | 6 | 27 | 54 | 2 | Canvi Pilot |
| 1971 | 12 | 7 | 173.821 | 7 | 11 | 174 | 3 | Caixa Canvi |
| 1972 | 5 | 11 | 181.415 | 20 | 6 | 196 | 0 | a 4 Voltes |
| 1973 | 18 | 15 | 191.622 | 18 | 27 | 21 | 0 | Pistons |
| 1974 | 9 | 18 | 181.699 | 20 | 9 | 187 | 0 | Sense combustible |
| 1975 | 7 | 6 | 186.984 | 7 | 32 | 7 | 0 | Pistons |
| 1976 | 51 | 30 | 186.480 | 7 | 11 | 100 | 0 | Acabat per temps |
| 1977 | 10 | 19 | 190.840 | 11 | 27 | 34 | 0 | Accident |
| Totals | Totals | Totals | Totals | Totals | Totals | 2431 | 126 | |
| Curses | 18 |
| Poles | 0 |
| Voltes líder | 126 |
| Victòries | 0 |
| Top 5 | 2 |
| Top 10 | 7 |
| Retirades | 10 |

## A la F1

El Gran Premi d'Indianapolis 500 va formar part del calendari del campionat del món de la Fórmula 1 entre les temporades 1950 a la 1960. Els pilots que competien a la Indy durant aquests anys també eren comptabilitzats pel campionat de la F1.
Lloyd Ruby va participar en 2 curses de F1, debutant al Gran Premi d'Indianapolis 500 del 1960 i disputant també el GP USA'61.

### Palmarès a la F1

* Participacions: 2
* Poles: 0
* Voltes Ràpides: 0
* Victòries: 0
* Podiums: 0
* Punts vàlids per la F1: 0
# Llei de Biot

La llei de Biot relaciona de forma directament proporcional l'angle de rotació de la llum polaritzada produït per una dissolució d'una substància òpticament activa amb la concentració d'aquesta substància i la distància recorreguda per la llum dins de la dissolució. L'expressió matemàtica és:
$\alpha =\left[\alpha \right]_{\lambda }^{t}\cdot l\cdot c$
On:
* α: Angle de rotació (mesurat en graus sexagesimals).
* l: Distància travessada per la llum dins la dissolució (és mesura en dm).
* c: Concentració de la substància en dissolució (mesurada en g per ml).
* [α]$^t$$_λ$: rotació òptica específica o poder rotatori específic, és la constant de proporcionalitat que depèn de la naturalesa de la substància òpticament activa; de la temperatura, t; de la longitud d'ona de la llum, λ; i del dissolvent si la substància està en dissolució. Hom usa la notació [α]$^t$$_D$ per a indicar que λ és la longitud d'ona de la línia D del sodi, és a dir, 5 839 Å. [α]$^t$$_λ$ es considera positiu quan el pla de polarització de la llum gira en el mateix sentit que les busques d'un rellotge, negatiu en el cas contrari. Segons que tinguin poder rotatori positiu o negatiu, les substàncies són anomenades dextrogires o levogires.
El 1815 el físic francès Jean-Baptiste Biot descobrí l'activitat òptica molecular, estudiant dissolucions de sacarosa, càmfora i àcid tàrtric, que persisteix sigui quin sigui l'estat físic de la substància. En els seus estudis descobrí que l'angle de rotació era directament proporcional al nombre de partícules que trobava la llum durant el seu recorregut, per tant era directament proporcional a la concentració i a la longitud del camí recorregut.

## Referències

* ↑ Fernández, J; Pujal, M. Iniciación a la física,. Barcelona: Reverte, 1992. ISBN 9788429142730.
* ↑ Font, J. Els Premis Nobel de l'any 2001: cicle de conferències. Barcelona: Institut d'Estudis Catalans, 2002. ISBN 9788472836556.
# Lluís Medir i Huerta

Lluís Medir i Huerta (Palamós, Baix Empordà, 21 de juliol de 1947) és un farmacèutic i polític català.
Va realitzar els seus estudis primaris a Palamós i el batxillerat a Girona, i el va acabar a l'institut d'aquesta ciutat. Llicenciat en farmàcia per la Universitat de Barcelona, durant els seus anys d'estudiant formà part del SDEUB i col·laborà amb el Partit Comunista d'Espanya a València. De 1972 a 1976 fou professor ajudant al Departament de Botànica de la Facultat de Farmàcia de la Universitat de València, i des de 1976 treballa en una farmàcia de Palafrugell.
El 1976 ingressà en el PSUC, partit amb el qual fou elegit diputat a les eleccions al Parlament de Catalunya de 1980. Durant el seu mandat fou Secretari de la Comissió de Política Territorial del Parlament de Catalunya. A la dissolució del PSUC es presenta com a independent a la llista del Partit dels Socialistes de Catalunya, amb el que fou elegit diputat per la circumscripció de Girona a les eleccions al Parlament de Catalunya de 1988. Durant aquesta legislatura fou membre de la Comissió d'Agricultura, Ramaderia i Pesca de la Comissió de Política Territorial del Parlament de Catalunya (1988-1991). El 1988 fou membre del Consell Comarcal del Baix Empordà.
Amb el PSC també ha estat alcalde de Palafrugell de 1983 a 1991 i novament ho ha estat amb el grup municipal L'Entesa de 2003 a 2009. També ha estat regidor de Pressupost i Hisenda de Palafrugell. El 2016 va lliurar el seu fons a l'Arxiu Municipal de Palafrugell, on destaca la documentació relacionada amb el PSUC i la documentació relacionada com a diputat al Parlament de Catalunya.

## Referències

* ↑ «Aquests són els 17 parlamentaris de les nostres comarques». Diari de Girona, 30-05-1988, p. 29.
* 1 2 «Partit Socialista Unificat de Catalunya». El Punt, 18-03-1979, p. 9.
* ↑ Partidos en liza: el PSUC (7) a la Vanguardia, 13 de març de 1980
* ↑ «Exposició Arxiu Històric UB: Parlament 1980», 25-02-2014. [Consulta: 15 novembre 2019].
* ↑ Diputats del Parlament de Catalunya en la I Legislatura p. 79
* ↑ Diputats del Parlament de Catalunya en la III Legislatura p. 127
* ↑ «Govern municipal de Palafrugell». Arxivat de l'original el 2013-10-09. [Consulta: 13 octubre 2013].
* ↑ «Fons Lluís Medir Huerta». Arxiu Municipal de Palafrugell. Arxivat de l'original el 2 de juny 2016. [Consulta: 1r febrer 2017].

## Enllaços externs

* Blog de Lluís Medir
* Fons Lluís Medir Huerta Arxivat 2016-06-02 a Wayback Machine. a l'Arxiu Municipal de Palafrugell
# Llotja (desambiguació)

«Llotja» té aquests significats:
* Arquitectura
** Llotja, edifici destinat a les transaccions comercials.
*** Llotja de Mar, edifici de Barcelona.
*** Llotja de la Seda, edifici de València.
*** La Llotja de Lleida, teatre i palau de congressos de Lleida.
*** Llotja de Palma, edifici de Palma.
*** Llotja del Tint, edifici de Banyoles.
* Educació: Escola de la Llotja, escola fundada per la Junta de Comerç de Barcelona el 1775.
* Espectacles: Llotja, Compartiment amb seients d'un teatre, sala d'espectacles o recintes d'esports.
* Pintura: La llotja (Renoir), pintura d'Auguste Renoir.
* Escriptura: La llotja, obra de teatre de Josep Maria Millàs-Raurell, estrenada el 17 de febrer de 1928 i publicada aquell mateix any.
# London, Chatham and Dover Railway

London, Chatham and Dover Railway (LCDR) va ser una companyia de ferrocarril del sud-est d'Anglaterra des de 1859 i 1923 i que fou agrupada arran de la llei ferroviària "Railways Act 1921" en una companyia anomenada Southern Railway. Les seves línies circulaven entre Londres i el nord i est de Kent
Fou coneguda com a "the Clatham" i fou criticada per la poca puntualitat però fou bona en l'efectivitat, seguretat i el sistema de senyalització.
# Los Angeles (desambiguació)

«Los Ángeles o Los Angeles» té aquests significats:
* Toponímia:
** Als Estats Units d'Amèrica:
*** Los Angeles, ciutat estatunidenca a l'estat de Califòrnia
*** Los Angeles Subdivision concentració de població designada pel cens dels Estats Units a l'estat de Texas
*** Aeroport Internacional de Los Angeles, aeroport de la ciutat de Los Angeles (Califòrnia)
*** Comtat de Los Angeles, comtat de Califòrnia
*** East Los Angeles, concentració de població designada pel cens dels Estats Units a l'estat de Califòrnia
*** Lake Los Angeles, concentració de població designada pel cens dels Estats Units a l'estat de Califòrnia
** A Espanya:
*** Los Ángeles (Madrid) o Ciudad de los Ángeles, barri de Madrid integrat en el districte de Villaverde
** A Llatinoamèrica:
*** Puebla de los Ángeles, capital i ciutat gran de l'estat mexicà de Puebla
*** Los Ángeles, capital de la província xilena de Biobío
* Esport:
** Los Angeles 1932, jocs olímpics d'estiu de 1932 celebrats a la ciutat de Los Angeles, Califòrnia
** Los Angeles Angels of Anaheim, club de beisbol estatunidenc de la ciutat d'Anaheim (Califòrnia)
** Los Angeles Aztecs, equip de futbol professional de la ciutat de Los Angeles
** Los Angeles Clippers franquícia de la NBA amb seu a Los Angeles, Califòrnia
** Los Angeles D-Fenders equip professional de basquetbol que juga a la D-League fundt l'any 2006
** Los Angeles Dodgers, club de beisbol estatunidenc de la ciutat de Los Angeles
** Los Angeles Galaxy club de futbol dels Estats Units amb seu a Los Angeles (Califòrnia).
** Los Angeles Kings equip d'hoquei sobre gel de la ciutat de Los Angeles (Califòrnia).
** Los Angeles Lakers franquícia de la NBA amb seu a Los Angeles, Califòrnia
** Los Angeles Sparks, equip de la lliga professional femenina americana WNBA amb base a Los Angeles, Califòrnia
** Clàssic de Los Angeles, torneig de tennis anual sobre pista dura als afores de Los Angeles, Califòrnia
** Torneig de Los Angeles, torneig de tennis anual sobre pista dura al Los Angeles Tennis Center
* Miscel·lània:
** Submarí classe Los Angeles, submarí nuclear d'atac classe de l'Armada dels Estats Units
** Los Angeles Times, diari publicat a Los Angeles als Estats Units
# Los Angeles Angels

Els Los Angeles Angels són un club professional de beisbol estatunidenc de la ciutat d'Anaheim (Califòrnia), a l'àrea urbana de Los Angeles, que disputa l'MLB.

## Palmarès

* Campionats de l'MLB (1): 2002
* Campionats de la Lliga Americana (1): 2002
* Campionats de la Divisió Oest (7): 2008, 2007, 2005, 2004, 1986, 1982, 1979

## Evolució de la franquícia

* Los Angeles Angels (2015-actualitat)
* Los Angeles Angels of Anaheim (2005-2015)
* Anaheim Angels (1997-2004)
* California Angels (1965-1996)
* Los Angeles Angels (1961-1965)

## Colors

Vermell, blau marí, blanc

## Estadis

* Angel Stadium of Anaheim (2004-avui)
** a.k.a. Edison International Field (1998-2003)
** a.k.a. Anaheim Stadium (1966-1997)
* Chavez Ravine (Los Angeles) (1962-1965)
** a.k.a. Dodger Stadium
* Wrigley Field (Los Angeles) (1961)

## Números retirats

* Jim Fregosi 11
* Gene Autry 26
* Rod Carew 29
* Nolan Ryan 30
* Jackie Robinson 42
* Jimmie Reese 50

## Enllaços externs

* Web oficial
* Los Angeles Angels of Anaheim Baseball-Reference.com
* Angels Strike Force